\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Αποδοχές**

**Υπαλλήλων Μερικής Απασχόλησης**

**αλλά και Ωρομισθίων**

Στην ερμηνευτική εγκύκλιο με αριθμ. πρωτ: 2/1015/ΔΕΠ/5-1-2016 (ΑΔΑ: ΨΑΕΦΗ-ΠΟ7) του Γ.Λ.Κ., στην ερμηνεία της «Επί του άρθρου 25 - Γενικές ρυθμίσεις για θέματα αποδοχών», στην σελίδα 32,

(Ερμηνευτική εγκύκλιος επί του Ν. 4354/2015, Κεφ. Β΄, [ΦΕΚ 176/16-12-2015, Τεύχ. Α΄]),

αναφέρονται τα εξής:

**Επί του άρθρου 25**

**Γενικές ρυθμίσεις για θέματα αποδοχών**

Με τις διατάξεις του παρόντος άρθρου αντιμετωπίζονται διάφορα θέ­ματα που αναφύονται κατά τη διαδικασία εκκαθάρισης των αποδοχών των υπαλλήλων. Οι συγκεκριμένες διατάξεις λειτουργούν συμπληρωματικά προς όμοιες του Υπαλληλικού Κώδικα ή επαναλαμβάνουν παλαιότερες, στην προσπάθεια συγκέντρωσής τους σε ένα άρθρο, προκειμένου να βοη­θηθούν οι υπάλληλοι των οικονομικών υπηρεσιών. Ειδικότερα :

……………………………..

Με την παρ. 7 ορίζεται ότι οι υπάλληλοι μερικής απασχόλησης ή ερ­γα­ζό­μενοι ως ωρομίσθιοι λαμβάνουν αναλογία των αποδοχών αντίστοιχου υπαλλή­λου πλήρους απασχόλησης. Ειδικότερα :

Ο τρόπος υπολογισμού των αποδοχών του προσωπικού μερικής απα­σχόλη­σης, καθώς και του προσωπικού που απασχολείται ως ωρομίσθιο, είναι ο εξής: σύνολο μηνιαίων αποδοχών επί τις ώρες της ημερήσιας ή ε­βδομαδιαίας απα­σχόλησης δια του αντίστοιχου υποχρεωτικού ωραρίου.

Παράδειγμα:

Υπάλληλος ΠΕ κατηγορίας μερικής απασχόλησης με ημερήσια απα­σχόληση τεσσάρων ωρών. Λαμβάνει το βασικό μισθό του εισαγωγικού μι­σθού ΠΕ 1.092 € επί 4 ημερήσιες ώρες απασχόλησης διά 8 που είναι το υπο­χρεωτικό ωράριο. Συνεπώς οι αποδοχές του εν λόγω υπαλλήλου ανέρ­χονται στο ποσό των 546 €.

Ωρομίσθιος εκπαιδευτικός με απασχόληση οκτώ ωρών εβδομαδιαίως στη δευτεροβάθμια εκπαίδευση. Λαμβάνει το βασικό μισθό του εισαγωγι­κού μισθού 1092 € επί 8 ώρες δια 23 (υποχρεωτικό ωράριο). Συνεπώς οι μηνιαίες του αποδοχές καθορίζονται στο ποσό των 379,83 €».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*